Bob Beamon
Store norske leksikon,Sport og spill,Friidrett,Hopp
Bob Beamon er en amerikansk tidligere friidrettsutøver som ble olympisk mester i lengde i OL i 1968 med et verdensrekordsprang på 8,90 meter. Verdensrekorden ble først slått i 1991 og Beamons sprang er per juni 2021 fortsatt olympisk rekord og det nest lengste i godkjent vind gjennom tidene.
Idrettskarriere I forkant av OL 1968 hadde Beamon prestert fine resultater og var ubeseiret i nasjonale konkurranser i USA den sesongen. Han var også nest lengst i kvalifiseringen med 8,19 meter.Deretter skulle Beamons idrettskarriere bli definert av et eneste lengdesprang. Den 18. oktober 1968 hoppet han 8,90 meter i sitt første forsøk i OL-finalen i Mexico By. Hoppet var 55 centimeter lenger enn daværende verdensrekord og regnes som friidrettshistoriens mest fantastiske enkeltresultat.Etter OL-gullet i 1968 konkurrerte Beamon aldri i internasjonale konkurranser igjen. Han var plaget med skader og fra 1973 ble han profesjonell, uten særlig suksess.Verdensrekorden ble først slått i 1991 da Mike Powell hoppet 8,95 i VM i Tokyo. Les mer i Store norske leksikon friidrett lengdehopp utvikling av verdensrekordene i friidrett olympiske mestere i friidrett, menn